**РАСТИТЕЛНОТО РАЗНООБРАЗИЕ В ПОЛЗА НА ОБЩЕСТВОТО 2019**

МЕЖДУНАРОДНА НАУЧНА КОНФЕРЕНЦИЯ

**Растителното разнообразие: социокултурни измерения и интердисциплинарни проекции**

София, 21–22 ноември 2019 г.

**Уважаеми колеги, дами и господа,**

Имаме удоволствието да Ви поканим да участвате в работата на международната научна конференция „Растителното разнообразие: социокултурни измерения и интердисциплинарни проекции”. Във фокуса на вниманието на организаторите са динамичните взаимни връзки и влияния *човек – растения*, ролята на растенията за формирането и поддържането на екзистенциална база, социални отношения и културни ценности и символи, както и ролята на човека, неговите културни и икономически ориентации и практики за трансформациите в растителния свят. Идеята за този форум идва от проучванията на изследователски екип от Института за етнология и фолклористика с Етнографски музей и Института по биоразнообразие и екосистемни изследвания при Българската академия на науките, който реализира проекта **„Градината – място на биокултурно разнообразие и интердисциплинарно пресичане“**, финансиран от Фонд „Научни изследвания“ (ДН10/1/2016). Тя е място, на което по особено отчетлив начин биологичните свойства на растенията се проявяват в социален и културен контекст. Тя е своеобразна експериментална територия, където разнообразни аспекти на *биокултурно* взаимодействие намират конкретен облик.

С тази конференция продължаваме започната през 2015 г. дискусия на тема „Растителното разнообразие в полза на обществото“, която ангажира изследователи от хуманитарните, биологичните, селскостопанските, социалните и икономическите науки за разширяване на познанието и перспективите в проучването, опазването и използването на растителните генетични ресурси и традиционното знание, свързано с тяхното отглеждане и употреба. Целта ни е да допринесем за развитието на общество, чувствително към съвременните екологични и социални предизвикателства.

Предложените тематични полета целят да доразвият познанията по въпроси, свързани с взаимовръзките хора – растения и как те могат да послужат като своеобразна основа за устойчиво местно развитие, съобразено със съвременната екологична и социокултурна действителност.

**ТЕМИ:**

1. Опазване и устойчиво ползване на растителното и гъбно разнообразие. (Етно)ботаника
2. Растителни генетични ресурси и местно развитие. Народна селекция. Местни раси. Пренебрегвани култури (neglected species)
3. Културни екосистемни услуги. Културна и икономическа валоризация на растителното разнообразие
4. Икономически измерения на растителното разнообразие в контекста на градинарството и дребномащабното земеделие
5. Визии, избори, промени в градината: между икономиката и естетиката, между съхраняването и експеримента
6. Традиционно/местно екологично знание и опит. Адаптации към местни географски и климатични условия. Климатичните промени – ефекти и отговори
7. Миграции на хора и растения. Транслокация на растения. Източници и циркулация на посадъчен материал и знания. Роля на пазара и социалните мрежи на обмен
8. Разнообразие и локализация на вкусове. Местна кухня. Вкус на мястото, тероар
9. Растения и памет. Социална биография на градината
10. Растителният свят в текстове на културата (фолклор, литература, ритуали и др.)

**ЕЗИК**: Работни езици на конференцията са български и английски. Ще бъде осигурен симултанен превод от/на български при предварителна заявка от участниците.

**МЯСТО НА ПРОВЕЖДАНЕ**: София, България

**ОРГАНИЗАТОРИ:**

Институт за етнология и фолклористика с Етнографски музей, БАН

Институт по биоразнообразие и екосистемни изследвания, БАН

**НАУЧЕН КОМИТЕТ**

Чл.-кор. проф. Димитър Иванов, дбн – Институт по биоразнообразие и екосистемни изследвания, БАН

Проф. д-р Владислав Попов – Аграрен университет, Пловдив

Проф. д-р Сузана Йордановска – Университет „Св. Св. Кирил и Методий“, Скопие

Проф. д-р Албан Ибралиу – Аграрен университет, Тирана, Албания

Проф. д-р Гордана Джурич – Университет на Баня Лука, Босна и Херцеговина

Доц. д-р Петър Петров – Институт за етнология и фолклористика с Етнографски музей, БАН

Доц. д-р Десислава Димитрова – Институт по биоразнообразие и екосистемни изследвания, БАН

Доц. д-р Валентина Ганева-Райчева – Институт за етнология и фолклористика с Етнографски музей, БАН

Доц. д-р Стефан Дечев – Югозападен университет „Неофит Рилски”, Благоевград

Доц. д-р Мария Пенева – Университет за национално и световно стопанство, София

Д-р Снежана Ярич – Институт по биологични науки „Siniša Stanković“, Белградски университет, Сърбия

**ОРГАНИЗАЦИОНЕН КОМИТЕТ**

**Председател:** Гл. ас. д-р Яна Янчева – ИЕФЕМ, БАН

**Членове:**

Доц. д-р Петър Петров – ИЕФЕМ, БАН

Доц. д-р Десислава Димитрова – ИБЕИ, БАН

Доц. д-р Валентина Ганева-Райчева – ИЕФЕМ, БАН

Гл. ас. д-р Теодора Иванова – ИБЕИ, БАН

Юлия Босева – ИБЕИ, БАН

**ЗАЯВКИ ЗА УЧАСТИЕ И РЕГИСТРАЦИЯ**

Всеки желаещ да участва може да предложи **не повече** **от две заявки за презентации под формата на устен доклад и/или постер, или два постера.** Окуражава се участието с постери.

Изпратете формуляра за заявка и резюме(та) на български или английски език като прикачен файл на адрес: pdts2015@mail.bg с предмет „PDTS 2019 Abstract Proposal” **не по-късно от 30 април 2019 г**.

Оценката и селекцията на постъпилите резюмета ще бъдат направени от Научния комитет. Авторите им ще бъдат информирани за решението с имейл **не по-късно от 31 май 2019 г.**, след което савторите на одобрените заявки ще бъде уточнена формата на представяне.

**Няма такса за правоучастие.** Регистрацията на участниците предоставя пълен достъп до всички лекции, постерна сесия, кафе-паузи, дигитални копия на резюметата и други конферентни материали. Не се предвижда финансова помощ за пътуване, настаняване, отпечатване на постери и разходи, свързани с издаване на визи. Участниците ще получат допълнително информация за начина и срока на регистрация.

Резюметата ще бъдат публикувани на електронен носител. Отговорност за тях в съдържателно и езиково отношение носят авторите им. При необходимост те ще бъдат потърсени за допълнителни разяснения.

Предоставената от Вас лична информация ще бъде използвана единствено за целите на конференцията.

**УКАЗАНИЯ ЗА ПРЕЗЕНТАЦИИТЕ**

• Устни доклади: 20 минути

В случай че устните доклади включват MS Power Point презентации, молим да ги предоставите на външен диск или USB flash памет преди началото на Вашата сесия. Не се предвижда превключване на компютри по време на сесиите.

• Постери:

Максимален размер на постерите: 70 см ширина и 90 см височина

Материалите за поставяне на постерите ще бъдат осигурени от организаторите.

**ВЪЗМОЖНОСТИ ЗА ПУБЛИКУВАНЕ**

Пълни текстове на представени на конференцията постери и доклади могат да бъдат публикувани в редовен брой на списанията „Български фолклор” <http://www.bulgarianfolklorejournal.net/> или „Phytologia Balcanica” [www.bio.bas.bg/~phytolbalcan/](http://www.bio.bas.bg/~phytolbalcan/) след предварителна селекция и одобрение от анонимни рецензенти в съответната научна област. Редакционната колегия си запазва правото да приеме или да отхвърли подадения материал. **Краен срок за подаване на ръкописите: 30.12.2019 г.**

Всички ръкописи трябва да следват точно „Инструкции към авторите” на двете списания. Ръкописите, предадени за публикуване, не трябва да са публикувани по-рано или да са в процес на разглеждане за публикуване на друго място.

**ВАЖНИ СРОКОВЕ:**

**Подаване на заявки за участие с резюме(та): 30 април 2019 г.**

**Информиране за приемането на заявките: 31 май 2019 г.**

**Регистрация: в допълнително съобщение**

**Предаване на ръкописи: 30 декември 2019 г.**